शक्ति दिवस पर किया शक्ति प्रदर्शन
अखिल भारतीय हल्बा आदिवासी समाज ने शनिवार को शक्ति दिवस के मौके पर शक्ति प्रदर्शन किया। शक्ति पर्व के मौके पर समाज की ओर से शहर में विशाल कलश शोभायात्रा निकाली गई। जिला स्तरीय रैली में मोटरसाइकिल रैली भी शामिल थी। रैली के बाद बरदेभाठा वार्ड में सम्मेलन हुआ। सम्मेलन में हजारों की संख्या में समाज के लोगों ने हिस्सा लिया।
अखिल भारतीय हल्बा समाज ने 26 दिसंबर को जिला स्तरीय शक्ति दिवस का आयोजन किया। कार्यक्रम में हिस्सा लेने हजारों की संख्या में कांकेर, धमतरी, रायपुर और भिलाई से लोग पहुंचे थे। बड़े कंकालिन मंदिर में सुबह 11 बजे माता कंकालिन का पूजन किया गया। इसके बाद मोटरसाइकिल रैली निकाली गई। रैली को शिक्षामंत्री केदार कश्यप ने हरी झंडी दिखाकर रवाना किया। रैली में सामने युवा मोटरसाइकिल पर सवार थे। उसके पीछे शहीद गैंद सिंह और दंतेश्वरी माता की झांकी चल रही थी।
उसके पीछे समाज की महिलाएं कलश लेकर चल रही थीं। रास्तेभर माता दंतेश्वरी व शहीद गैंद सिंह के जयकारे गूंजते रहे। रैली के दौरान राहगीरों को प्रसाद बांटा गया। रैली बड़े कंकालिन माता मंदिर से नया बस स्टैंड, गांधी उद्यान, पुराना बस स्टैंड, मस्जिद चौक, ऊपर-नीचे मार्ग, कोमलदेव क्लब, अन्नपूर्णापारा बाइपास से पंडरीपानी पुल होकर बरदेभाठा सामाजिक भवन पहुंची। सामाजिक भवन के लोकार्पण के बाद सम्मेलन की शुरुआत हुई। कार्यक्रम में समाज के छात्र-छात्राओं ने पारंपरिक वेशभूषा में सांस्कृतिक कार्यक्रमों की प्रस्तुत दी। इस मौके पर आयोजन समिति के अध्यक्ष तरेंद्र भंडारी, उपाध्यक्ष सतीश लाटिया, देवेंद्र भाऊ, प्रकाश दीवान, जीआर गुरुवर, रमेश नाग आदी उपस्थित थे।
हल्बा समाज शिक्षित और जागृत: ध्रुवा
कार्यक्रम के मुख्य अतिथि विधायक शंकर ध्रुवा ने कहा कि शहीद गैंद सिंह ने अंग्रेजों के खिलाफ आदिवासी समाज को संगठित कर अंग्रेजों के अत्याचार के खिलाफ बिगुल फूंका था। समाज संगठित व शिक्षित होगा, तभी उसका विकास होगा। हल्बा समाज शिक्षित व जागृत समाज है। अध्यक्षता अखिल भारतीय हल्बा समाज के राष्ट्रीय अध्यक्ष जीआर राणा ने की। कार्यक्रम में पूर्व विधायक मंतूराम पवार, कर्मचारी प्रकोष्ठ के राष्ट्रीय अध्यक्ष भगवान सिंह रावटे, सेवानिवृत्त कमांडेंट चैनसिंह भाऊ, सेवानिवृत्त आईएएस बीएल ठाकुर आदि उपस्थित थे।
जिला स्तरीय कार्यक्रम में मोटरसाइकिल रैली और कलश के साथ शोभायात्रा निकाली गई
कांकेर. हल्बा समाज की शोभायात्रा में महिलाएं कलश लेकर हुई शामिल।
कांकेर. हल्बा समाज के कार्यक्रम में महिलाओं ने बड़ी संख्या में की शिरकत।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva